
LIETUVOS RESPUBLIKOS
POLITINIŲ ORGANIZACIJŲ ĮSTATYMO NR. XIV-1415 2, 3, 5 IR 8 STRAIPSNIŲ PAKEITIMO ĮSTATYMAS


2025 m.                            d. Nr.
Vilnius

 straipsnis. 
Pakeisti 2 straipsnio 10 dalį ir ją išdėstyti taip:
„. Politinės organizacijos steigėjas – politinę organizaciją steigiantis Lietuvos Respublikos pilietis ar Lietuvos Respublikoje gyvenantis Europos Sąjungos valstybės narės pilietis, sulaukęs 18 metų. Politinės organizacijos steigėju negali būti asmuo, turintis valstybės, pripažintos priešiška Lietuvos Respublikai, pilietybę.“

 straipsnis. 
Pakeisti 3 straipsnį ir jį išdėstyti taip:
„ straipsnis. 
Teisę laisvai jungtis į politines organizacijas, dalyvauti jų veikloje ir iš jų išstoti turi Lietuvos Respublikos piliečiai ir Lietuvos Respublikoje gyvenantys Europos Sąjungos valstybių narių piliečiai, išskyrus asmenis, turinčius valstybės, pripažintos priešiška Lietuvos Respublikai, pilietybę.“

 straipsnis. 
Pakeisti 5 straipsnio 1 dalį ir ją išdėstyti taip:
„. Politinės organizacijos steigėjais ir nariais gali būti Lietuvos Respublikos piliečiai, Lietuvos Respublikoje gyvenantys Europos Sąjungos valstybių narių piliečiai, kurie yra sulaukę 18 metų ir nėra kitų valstybių politinių partijų ar politinių organizacijų nariai, išskyrus jų narystę Europos politinėse partijose, kurių steigimą ir veiklą reglamentuoja Reglamentas (ES, Euratomas) Nr. 1141/2014. Politinių organizacijų steigėjais negali būti asmenys, turintys valstybės, pripažintos priešiška Lietuvos Respublikai, pilietybę.“

 straipsnis. 
Pakeisti 8 straipsnio 9 dalį ir ją išdėstyti taip:
„. Politinė organizacija privalo kiekvienais metais, ne vėliau kaip iki kovo 1 dienos ir ne vėliau kaip iki spalio 1 dienos Vyriausybės įgaliotos institucijos nustatyta tvarka pateikti Teisingumo ministerijai savo narių sąrašą. Siekiant nustatyti, ar politinės organizacijos nariai atitinka šio įstatymo 5 straipsnio 1, 3, 4 ir 5 dalyse nustatytus reikalavimus, Teisingumo ministerijai teikiamame politinės organizacijos narių sąraše turi būti nurodyta politinės organizacijos nario vardas, pavardė, asmens kodas, gyvenamosios vietos adresas, o jeigu politinės organizacijos narys yra Lietuvos Respublikoje gyvenantis Europos Sąjungos valstybės narės pilietis, arba turintis Lietuvos Respublikos ir kartu kitos valstybės pilietybę – ir pilietybė. Šie duomenys turi būti patvirtinti politinės organizacijos vadovo arba jo įgalioto asmens parašu. Teisingumo ministerija patikrina politinių organizacijų narių sąrašus ir ne vėliau kaip iki kiekvienų metų kovo 10 dienos ir iki spalio 10 dienos praneša Vyriausiajai rinkimų komisijai, ar politinės organizacijos narių skaičius atitinka šio įstatymo reikalavimus.“



Skelbiu šį Lietuvos Respublikos Seimo priimtą įstatymą.

